CELEX: 62021TN0181
Language: mt
Date: 2021-04-07 00:00:00
Title: Kawża T-181/21: Rikors ippreżentat fis-7 ta’ April 2021 – LG Electronics vs EUIPO – Anferlux-Electrodomésticos (SmartThinQ)

7.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/49
            
         
      Rikors ippreżentat fis-7 ta’ April 2021 – LG Electronics vs EUIPO – Anferlux-Electrodomésticos (SmartThinQ)
      (Kawża T-181/21)
      (2021/C 217/65)
      Lingwa tar-rikors: l-Ingliż
      
         Partijiet
      
      
         Rikorrent: LG Electronics, Inc. (Seoul, ir-Repubblika tal-Korea) (rappreżentant: M. Graf, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Anferlux-Electrodomésticos, Lda (Vila Nova de Monsarros, il-Portugall)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark figurattiva tal-Unjoni Ewropea “SmartThinQ” – Trade mark tal-Unjoni Nru 14 983 861
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-3 ta’ Frar 2021 fil-Każ R 1657/2020-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-EUIPO għall-ispejjeż.
               
            
         Motivi invokati
      
      
                  —
               
               
                  ksur tal-prinċipju ta’ newtralità, b’mod partikolari tal-Artikolu 95(1) tar-Regolament (UE) 2017/1001 tal-Parlament Ewropew u tal-Kunsill u tal-prinċipju ta’ opportunitajiet ugwali għall-partijiet li jirriżulta minn nuqqas ta’ osservanza tal-Artikolu 16(2) flimkien mal-Artikoli 2(2)(g) u 12(2)(c) tar-Regolament Delegat tal-Kummissjoni (UE) 2018/625 li huma bbażati fuq l-Artikolu 146(7) tar-Regolament (UE) 2017/1001 tal-Parlament Ewropew u tal-Kunsill u marbuta mal-Artikolu 25(2)(a) tar-Regolament ta’ Implimentazzjoni tal-Kummissjoni (UE) 2018/626;
               
            
                  —
               
               
                  ksur tal-Artikolu 17(3) tar-Regolament Delegat tal-Kummissjoni (UE) 2018/625;
               
            
                  —
               
               
                  ksur tal-Artikolu 64(2)(3) flimkien mal-Artikolu 47(2) tar-Regolament (UE) 2017/1001 tal-Parlament Ewropew u tal-Kunsill li jirriżulta mill-konstatazzjoni żbaljata li sar użu ġenwin mit-trade mark preċedenti għal ċertu prodotti;
               
            
                  —
               
               
                  ksur tal-Artikolu 8(1)(b) flimkien mal-Artikolu 60(1)(a) tar-Regolament (UE) 2017/1001 tal-Parlament Ewropew u tal-Kunsil.